text: Fiorentina-bande hærger i Esbjerg
  20 februar 2014 kl. 18.26
  En gruppe på omkring tyve Fiorentinafans holder politiet beskæftigede i Esbjerg.
  Den ballade der det seneste døgn har været som følge af aftens fodboldkamp mellem Esbjerg og Fiorentina, har en lille gruppe af bagmænd.
  Ifølge politiet så er det de samme tyve hardcore Fiorentinafans der i nat var i slagsmål med lokale og tidligere i dag var i karambolage i centrum af Esbjerg. Det fortæller politiets indsatsleder Ole Aamand til TV SYD.
  Gruppen af Fiorentinafans forsøger at opfordre de andre fans fra Italien til vold og råb. Men det er indtil videre ikke lykkedes. Politiet frygter, at gruppen i aften og i nat kan være ens betydende med ballade i byen.
  Indtil videre har politiet anholdt fire i forbindelse med fodboldkampen, men de har alle været danske.
  